Legal Document

Category: 14

Text:
33. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 85594 της 23/28 Σεπτ. 1964 (ΦΕΚ Β' 408) Περί ανασυνθέσεως των Επιτροπών αποδείξεως ηλικίας ησφαλισμένων του Ι.Κ.Α. Έχοντες υπ' όψιν τας διατάξεις του άρθρ. 8 του Νόμ. 4346/64 (ΦΕΚ 113/10-7-64) «περί Οργανώσεως υπηρεσιών προστασίας και εξυπηρετήσεως των εν Γερμανία εργαζομένων Ελλήνων και άλλων τινών περί Οργανισμών Κοινωνικής Πολιτικής διατάξεων», αποφασίζομεν: Αι παρά τοις Υποκαταστήμασι του Ι.ΚΑ. Επιτροπαί αποδείξεως ηλικίας ησφαλισμένων (άρθρ. 10 Α.Ν. 1846/1951 ως αντικατεστάθη υπό του άρθρ. 4 του Ν.Δ. 3083/54 και συνεπληρώθη υπό του άρθρ. 1 του Νόμ. 3210/1955) ανασυντιθέμεναι ορίζονται τριμελείς και αποτελούνται: α)Εξ ενός Πρωτοδίκου ή αντεισαγγελέως Πρωτοδικών και άνω, ως Προέδρου οριζομένου κατά την διαδικασίαν του Ν.Δ. 4352/1964, και  β)Εκ δυο ανωτάτων ή ανωτέρων υπαλλήλων του Ι.Κ.Α. ως μελών. Ο Πρόεδρος και τα μέλη εκάστης Επιτροπής διορίζονται δι' αποφάσεως του Υπουργού Εργασίας δημοσιευομένης εις την Εφημερίδα της Κυβερνήσεως. Γραμματείς των ως άνω Επιτροπών μετά των αναπληρωτών αυτών διορίζονται δι' αποφάσεως του Υπουργού Εργασίας υπάλληλοι του Ι.Κ.Α.  Κατά τα λοιπά ισχύουν και εφαρμόζονται αι διατάξεις της Νομοθεσίας του Ι.Κ.Α. Η παρούσα δημοσιευθήτω δια της Εφημερίδος της Κυβερνήσεως. Σελ. 70,58(α) Τεύχος 713 - Σελ. 8